CELEX: 32021R1241
Language: ga
Date: 2021-07-29 00:00:00
Title: Rialachán Cur Chun Feidhme (AE) 2021/1241 ón gComhairle an 29 Iúil 2021 lena gcuirtear chun feidhme Airteagal 21(2) de Rialachán (AE) 2016/44 a bhaineann le bearta sriantacha i bhfianaise na staide sa Libia agus lena n-aisghairtear Rialachán (AE) Uimh. 204/2011

30.7.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 272/1
               
            
         RIALACHÁN CUR CHUN FEIDHME (AE) 2021/1241 ÓN gCOMHAIRLE
         an 29 Iúil 2021
         lena gcuirtear chun feidhme Airteagal 21(2) de Rialachán (AE) 2016/44 a bhaineann le bearta sriantacha i bhfianaise na staide sa Libia agus lena n-aisghairtear Rialachán (AE) Uimh. 204/2011
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/44 ón gComhairle an 18 Eanáir 2016 a bhaineann le bearta sriantacha i bhfianaise na staide sa Libia agus lena n-aisghairtear Rialachán (AE) Uimh. 204/2011 (1), agus go háirithe Airteagal 21(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 18 Eanáir 2016, ghlac an Chomhairle Rialachán (AE) 2016/44.
                  
               
                     (2)
                  
                  
                     De bhun Airteagal 21(6) de Rialachán (AE) 2016/44, tá athbhreithniú déanta ag an gComhairle ar liosta na ndaoine agus na n-eintiteas ainmnithe a leagtar amach in Iarscríbhinn III a ghabhann leis an Rialachán sin.
                  
               
                     (3)
                  
                  
                     Is é tátal na Comhairle gur cheart an iontráil do dhuine amháin a scrios ós rud é go bhfuil sé básaithe, agus gur cheart na bearta sriantacha in aghaidh gach duine eile agus gach eintitis eile atá ar an liosta a leagtar amach in Iarscríbhinn III a ghabhann le Rialachán (AE) 2016/44 a choinneáil ar bun. Ina theannta sin, ba cheart an fhaisnéis chéannachta do dhuine amháin a nuashonrú.
                  
               
                     (4)
                  
                  
                     Ba cheart, dá bhrí sin, Rialachán (AE) 2016/44 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn III a ghabhann le Rialachán (AE) 2016/44 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 29 Iúil 2021.
            
               
                  Thar ceann na Comhairle
               
               
                  An tUachtarán
               
               G. DOVŽAN
            
         
         
            (1)  IO L 12, 19.1.2016, lch. 1.
      
      
         
            IARSCRÍBHINN
            In Iarscríbhinn III (Liosta na ndaoine nádúrtha agus dlíthiúla, na n-eintiteas nó na gcomhlachtaí dá dtagraítear in Airteagal 6(2)) a ghabhann le Rialachán (AE) 2016/44, leasaítear Cuid A (Daoine) mar a leanas:
            
                        (1)
                     
                     
                        scriostar iontráil 3 (a bhaineann le TOHAMI, General Khaled);
                     
                  
                        (2)
                     
                     
                        cuirtear an méid seo a leanas in ionad iontráil 6 (a bhaineann AL-MAHMOUDI, Baghdadi):
                        
                                    ‘6.
                                 
                                 
                                    AL-MAHMOUDI,
                                    Baghdadi
                                    dá ngairtear freisin
                                    AL-MAHMOUDI
                                    Al-Baghdadi, Ali
                                    AL-MAHMOUDI
                                    AL-BAGHDADI, Ali
                                 
                                 
                                    Áit bhreithe: Alassa, An Libia
                                    Náisiúntacht: An Libia
                                    Inscne: fireann
                                    Seoladh: Abu Dhabi, United Arab Emirates
                                 
                                 
                                    Ina Phríomh-Aire i Rialtas an Choirnéil Qadhafi.
                                    Dlúthbhaint aige le réimeas Muammar Qadhafi tráth.
                                 
                                 
                                    21.3.2011’